FORENINGSMEDDELELSER. 



EKSTRAORDINÆR GENERALFORSAMLING 5 MARTS 1918. 



Denne ekstraordinære Generalforsamling, der blev afholdt i For- 

 mandens Bopæl, var Følge af en Beslutning, vedtaget paa den or- 

 dinære Generalforsamling 15 Oktober 1917, og havde følgende Dags- 

 orden: Forhøjelse af Aarskontingentet til 5 Kroner. Ca. 50 Med- 

 lemmer var mødt, da Formanden aabnede Mødet og foreslog at 

 vælge Kontorchef Jansen til Dirigent, hvilket Forslag enstemmigt 

 blev vedtaget. 



Dirigenten konstaterede, at Generalforsamlingen var lovligt ind- 

 varslet, og gav derefter Ordet til Formanden, der i Korthed gjorde 

 Rede for Foreningens Status og paaviste, hvor absolut nødvendigt 

 det var at forhøje Kontingentet, hvis Foreningen skulde kunne fort- 

 sætte sin Virksomhed blot nogenlunde paa samme Maade som hid- 

 til. Forslaget var jo ikke Medlemmerne ubekendt, idet Emnet var 

 blevet debatteret paa den sidste Generalforsamling; man havde da 

 ment det rigtigst at give Medlemmerne Lejlighed til at afgive deres 

 Stemme for eller imod Forhøjelsen, og der var da ogsaa udsendt 

 Stemmesedler til alle indenlandske Medlemmer. Der var til Sekre- 

 tæren indkommet 67 Svar, hvoraf de 63 var for, kun 4 mod For- 

 højelsen. Et Medlem havde indsendt en Skrivelse, hvori han udtalte, 

 at Forhøjelsen var for ringe til at kunne dække de forøgede Ud- 

 gifter, og Vedkommende foreslog, at Medlemmerne frivillig burde 

 yde et større Aarsbidrag end de 5 Kroner. Over et saadant Forslag 

 kunde Formanden selvfølgelig kun udtale sin Glæde, men da Spørgs- 

 maalet ikke kunde diskuteres paa denne Generalforsamling, vilde 

 det atter blive forelagt paa kommende ordinære Generalforsamling 

 til Efteraaret. Dirigenten lod derpaa foretage Afstemning blandt de 

 tilstedeværende Medlemmer, og af disse stemte 32 for Forhøjelse, ingen 

 imod. Det var saaledes vedtaget, at Aarskontingentet fra 1 Oktober 

 1918 var forhøjet fra 4 til 5 Kroner. Da ingen Medlemmer havde 

 noget yderligere at bemærke, hævedes Generalforsamlingen. 



Derefter blev der afholdt Auktion over en Del af de Hæfter og 

 Bøger, der ved Bjtteforbindelse var kommet i Foreningens Besid- 

 delse; som tidligere var Overlæge Helm s den fornøjelige Auktiona- 

 rius, og Salget indbragte P'oreningen et Beløb af 36 Kr. 25 Øre. 



S. M. S. 



